'n Mens kan sien dat Ficksburg 'n pragtige dorpie was en dat daar baie mooi besienswaardighede kan wees, maar die dorp is uiters verwaarloos en plek- plek vuil. Die distrik is egter baie mooi en netjies met pragtige plase en die natuurskoon is besonder veral met die interessant berge in die omgewing. Ongelukkig is die pad in een van die mooiste roetes daarheen vanaf Rouxville oor Zastron en Wepener in so 'n swak toestand dat die onrybaar is. Die ander paaie is in 'n aanvaarbare toestand.
Houtbaai is absoluut "magic" met 'n unieke karakter en 'n groot variëteit van verskillende natuurtonele. Ek dink die nou kronkelpaaie wat gevolg moet word om daar uit te kom is 'n bedekte seën anders sou die plek oorstroom word.
Vir my is dit basies in die middel van die Kaap en Johannesburg en 'n goeie plek om te oornag en die afstand te deel.
Tipiese klein Oos-Kaapse dorpie. Ietwat verwaarloos, maar darem nie die slegste wat ons al teëgekom het nie. By die ingang van dorp vanaf die N6 is die woonbuurt baie slordig, maar die ingang vanaf Steynsburg se kant is uiters netjiese RDP-huise gebou wat 'n goeie indruk maak. Ons is onbewus van enige besondere toeristebesienswaardighede daar maar, daar kan moontlik wees. Dis egter 'n goeie oornagplek. Die paaie daarheen is ook in 'n redelike goeie toestand vir hedendaagse standaarde.